Algis Vaičeliūnas

Algis Vaičeliūnas (g. 1964 m. lapkričio 13 d. Panevėžyje) – lietuvių karininkas (brigados generolas), karybos pedagogas. Buvęs Baltijos gynybos koledžo (BALTDEFCOL) komendantas (koledžo vadovas), Lietuvos kariuomenės Jungtinio štabo viršininkas, Nacionalinis karinis atstovas NATO vyriausiojoje jungtinių pajėgų vadavietėje Europoje (SHAPE), LR Krašto apsaugos ministerijos Generalinis inspektorius.
Kartu su karininkais Olegu Kirjanovu ir Ramūnu Pranckum Algis Vaičeliūnas išplėtojo kompiuterinio taktikos treniruoklio idėją.

 Išsilavinimas 
 1983–1986 m. – Kaliningrado Aviacijos karo technikos mokykla. Įgijo radiotechniko specialybę.
 1988–1990 m. – neakivaizdžiai studijavo Rygos Aukštojoje karo aviacijos inžinerijos mokykloje, tačiau studijų nebaigė, pasitraukęs iš Tarybinės armijos.
 1994–1996 m. – studijavo Hamburgo generalinio štabo akademijoje (Vokietija).
 1998 m. – Džordžo Maršalo Saugumo studijų Europos centre (Vokietija) baigė kursus „Nacionalinio saugumo strategijos rengimas ir strateginių pokyčių valdymas“.
 2004 m. – Strateginės nacionalinio saugumo studijos, Kanados pajėgų koledžas
 2004 m. – Viešojo administravimo bakalauras Generolo Jono Žemaičio Lietuvos karo akademijoje
 2004 m. – studijavo NATO Gynybos Koledže, Generolų ir Ambasadorių kurse (2004 m.)
 2007 m. – Politikos (tarptautinių santykių ir diplomatijos) mokslų magistras, VU TSPMI.

 Karjera 
Baigęs karo technikos mokyklą, Algis Vaičeliūnas tarnavo TSRS kariuomenėje. Priklausė komunistų partijai.
 1986–1990 m. – būrio vadas (Tarybinė Armija).
 1989 m. dėl politinių motyvų išėjo iš TSRS kariuomenės, TSRS gynybos ministro įsakymu išleistas į atsargą (1990 m.).
 1991–1992 m. – Krašto apsaugos departamento mokomojo junginio vado pavaduotojas
 1992–1994 m. – Panevėžio Karaliaus Mindaugo atskiro motodesantinio bataliono vadas
 1996–1998 m. – Motorizuotosios pėstininkų brigados „Geležinis vilkas“ štabo viršininkas
 1998–2000 m. – LR Prezidento nacionalinio saugumo ir užsienio politikos patarėjo pavaduotojas gynybos klausimais ir Valstybės gynimo tarybos sekretorius;
 2000 m. vasario 22 d. – 2003 m. rugsėjo 18 d. – Gen. J. Žemaičio Lietuvos karo akademijos viršininkas
 2003–2004 m. – Baltijos gynybos koledžo (BALDEFCOL) Komendanto pavaduotojas
 2004 m. lapkričio 23 d. Prezidentas Valdas Adamkus Vaičeliūnui suteikė brigados generolo laipsnį.
 2004–2007 m. Baltijos gynybos koledžo Komendantas;
 2008–2011 m. – LK Jungtinio štabo įkūrėjas, Jungtinio štabo viršininkas;
 2011–2015 m. Nacionalinis karinis atstovas NATO vyriausiojoje jungtinių pajėgų vadavietėje Europoje (SHAPE).
 2015 - 2017 balandis – LR Krašto apsaugos ministerijos Generalinis inspektorius.
2017 balandis - 2018 lapkritis 22 - Generolo J. Žemaičio Lietuvos karo akademijos viršininkas
2018 m. lapkričio 23 - išleistas į atsargą
2019 m. sausio mėn. įstojo į Socialdemokratų partiją.

 Kandidatas į VSD vadovus 
2007 m. gegužės mėnesį buvo svarstoma Algio Vaičeliūno kandidatūra į VSD vadovo postą. Žiniasklaidoje buvo įvairiai vertinamos aplinkybės, susijusios su pretendentu į institucijos vadovo pareigas:Lietuvos žinios, Nr. 102 (11739), 2007 m. gegužės 9 d. d
 A. Vaičeliūnas vadovavo aukštajai mokyklai Lietuvos karo akademijai pats neturėdamas aukštojo išsilavinimo. Tik būdamas LKA vadovu, jis pradėjo studijuoti LKA, o studijas baigė 2004 m.;
 A. Vaičeliūnas 2 metus dirbo vėliau skandalingai pagarsėjusio Albino Januškos pavaduotoju gynybos klausimais, ne kartą linksniuoto VSD veiklos tyrimo metu bei Seimo NSGK komitetui pateiktoje medžiagoje (užfiksuota stenogramose);
 Ryšiai su A. Pociumi. Skandalingai pagarsėjusio bei iš posto 2007 m. gegužės mėnesį atleisto VSD vadovo Arvydo Pociaus žmona yra A. Vaičeliūno pusseserė);
 A. Vaičeliūnas buvo komunistų partijos narys, be to įgijo tarybinį karinį išsilavinimą. Seime buvo išreikštos nuomonės, kad VSD vadovu turėtų tapti studijas Lietuvoje baigęs asmuo (neturėtų sovietinės praeities);
 A. Vaičeliūnas yra aukšto rango karininkas: demokratinėse valstybėse specialiosioms tarnyboms (išskyrus grynai karines) paprastai vadovauja ne karininkas, o civilis asmuo, kaip ir analogiškai Gynybos ministerijos vadovais yra skiriami civiliai asmenys, taip sudarant sąlygas įgyvendinti veiksmingą civilinės valdžios kontrolę statutinių (karinių) struktūrų atžvilgiu.

 Apdovanojimai 
 Vyčio Kryžiaus 5-ojo laipsnio ordinas, už nepriekaištingą tarnybą ir nuopelnus krašto apsaugai (apdovanota minint Lietuvos kariuomenės 75 metų jubiliejų);
 Rusijos kariuomenės išvedimo iš Lietuvos atminimo ženklas, už nuopelnus išvedant Rusijos Federacijos kariuomenę iš Lietuvos teritorijos Rusijos kariuomenės išvedimo iš Lietuvos;
 Prezidento Valdo Adamkaus padėka, už veiklą, einant nacionalinio saugumo ir užsienio politikos patarėjo pavaduotojo gynybos klausimais pareigas.

 Šaltiniai 

 Nuorodos 
 Mes žinome, kaip būti lyderiais  Mokslas ir gyvenimas, 2002 m. Nr. 1;
 Baltijos šalių karinio elito kalvei vadovaus lietuvis  Audrius Bačiulis, specialiai žurnalui „Veidas“ iš Tartu, 2004 m. gruodžio 16 d. Nr. 51;
 Vaičeliūno kreipimasis į „Mokslo ir gyvenimo“ žurnalo skaitytojus  (pristatant antrąjį teminį numerį, skirtą Generolo Jono Žemaičio Lietuvos karo akademijai);
 Pretendento biografija gali jam pakišti koją Raimonda Ramelienė, Lietuvos žinios, Nr. 102 (11739), 2007 m. gegužės 9 d.
 Jungtinio štabo viršininkas brigados generolas Algis Vaičeliūnas. Biografija 

Kategorija:Lietuvos pedagogai
Kategorija:Lietuvos generolai
Kategorija:Lietuvos karo akademijos viršininkai